Instalacija nove radne stanice

Kada je potrebno odraditi instalaciju Windows operativnog sistema kod korisnika, bilo da je to na zahtev korisnika ili na preporuku, pre preuzimanja radne stanice proveriti, odnosno odraditi sledeće:

### **Licence**

Pre bilo čega, obavezna je provera licenci.

* Ako je u pitanju nelicencirani operativni sistem, a samim tim i ostali prateći programi (Office, AutoCAD...) ne radi se provera licenci i odmah se pristupa instalaciji
* Ukoliko korisnik poseduje licencu, zamoliti ga da istu dostavi. Način nije bitan (papir, mail, originalna instalacija...). Ovo važi za sve programe (Office paket, antivirus program i drugo), a ne samo za operativni sistem

### Korisnički nalog

Prilikom instalacije operativnog sistema, kreirati administratorski nalog Admin i postaviti mu lozinku.

Nakon toga, kreirati lokalni korisnički nalog bez administratorskih prava i bez lozinke, ukoliko računar ne treba da bude u domenskom okruženju. Ukoliko računar treba da bude u domenu, kreirati samo lokalni administratorski nalog.

### Programi i drajveri

Kada se završi instalacija operativnog sistema, odraditi sledeće:

* Instalirati drajvere ukoliko ima potrebe. Obično se uz novi hardver dobije i instalacioni disk sa potrebnim drajverima. Ukoliko to nije slučaj, drajvere je potrebno nabaviti ili preko interneta ili putem SDI Update-a. Drajveri moraju biti kompatibilni!
* Instalitati besplatne prateće aplikacije (7-zip, Adobe Reader, Google Chrome, TeamViewer...). Najčešće se koristi alat sa sajta ninite.com
* Instalirati najnovije verzije Jave, .NET Framework-a, Silverlight-a i sličnih programa
* Za sve ostale programe (licencirane ili ne), kontaktirati korisnika kako bi dostavio spisak

Obratiti pažnju na sledeće:

* Halcom Personal
* Halcom Corporate (Halcom radi podešavanje aplikacije)
* Midlveri za kartice (SafeSign, TokenManager...)
* Poslovni programi (MPGPIS, Pantheon, WINGS, Nimi Soft, AB Soft...)
* Panda AV

### Podešavanje mail klijenta

* Obavezna je provera sa korisnikom oko podešavanja naloga i to da li je u pitanju POP3 ili IMAP. Ukoliko je POP3, proveriti sa korisnikom da li se ostavljaju kopije na serveru i za koji vremenski period
* Objasniti korisniku razliku između POP3 i IMAP protokola ukoliko ima potrebe
* Ukoliko korisnik ima već pripremljen potpis (signaturu) za mail, potrebno ga je podesiti

### Antivirus

* Ukoliko korisnik poseduje licencu za antivirus program, proveriti koju verziju i još važnije koju ediciju (Home, Business, Professional...) treba instalirati kako ne bi došlo do nekompatibilnosti
* Ukoliko korisnik ne poseduje licencirani antivirus program, instalira se Panda Free antivirus

### Mrežni diskovi (Network Drives)

* Mapirati mrežne diskove ukoliko ima potrebe. Korisnik je u obavezi da dostavi pristupne parametre
* Prilikom kreiranja mrežnih diskova, proveriti da li korisnik koristi VPN. Ukoliko koristi, mapirati mrežne diskove po IP adresi, a ne po imenu!

### Štampači (Printers)

Instalacija štampača se radi ili daljinskim putem ili prilikom isporuke računara na sledeći način:

* Štampač se instalira putem daljinske podrške ili direktno na terenu, a korisnik treba da dostavi informaciju da li je u pitanju USB ili mrežni štampač. Ukoliko je mrežni, dužan je da dostavi i IP adresu uređaja
* Pripremiti drajvere sa zvaničnog sajta proizvođača ukoliko je moguće, s obzirom na to da neki štampači ne rade dobro sa Windows drajverima